Que vos parle un òme nòble, ua persona plan nòbla que, sustot (non ac deishetz de uelh), a cometut infinites baisheses, mès tostemp a estat e contunhe a èster un èsser plan nòble, coma tau èsser, ath sòn laguens, enes sòns fondaments; fin finau, en ua soleta paraula, que non sai explicar… precisaments çò que m'a tormentat tota era mia vida a estat era mia ansia de noblesa, qu'è estat, entà didè'c atau, un martir dera noblesa e l'è cercada damb un fanau, damb eth fanau de Diogenes, e, mentretant, en tota era mia vida non è cometut que baisheses, tau que hèm toti, senhors…voi díder, coma jo solet, senhors, non toti, que me sò confonut, jo solet, jo solet!…